એક મેઇનસ્ટ્રીમ સ્ટારને છાજે એવી માસ અપીલ ધરાવતી ટિપિકલ મસાલા એન્ટરટેઇનર ફિલ્મ બનાવવા માટે સ્ટારની એન્ટ્રી ધમાકેદાર બતાવવી પડે. તેની પર્સનાલિટી એસ્ટૅબ્લિશ કરવા માટે કારણ વિનાની એક ફાઇટ-સીક્વન્સ ઉમેરવી પડે. જરૂર હોય કે ન હોય, એક લવ-સ્ટોરી નાખવી પડે, રોમૅન્ટિક સૉન્ગ્સ ગવડાવવાં પડે, માદક આઇટમ-સૉન્ગ પણ નાખવું પડે અને લોકો થૂંકવાળી આંગળીઓ કરીને સીટીઓ મારે એવાં કૅચી વનલાઇનર્સ ભભરાવવાં પડે. આ બધા જ ટિપિકલ મસાલા ધરાવતી ‘રઈસ’ એટલે જ સિત્તેરના દાયકાની ઍન્ગ્રી યંગ મૅન ટાઇપ ફિલ્મો કે થોડાં વર્ષ પહેલાં આવેલી ‘વન્સ અપૉન અ ટાઇમ ઇન મુંબઈ’ જેવી ફિલ્મોની યાદ અપાવતી રહે. ફરક માત્ર સેટિંગનો અને પ્રેઝન્ટેશનનો જ હોય.